Gordyn sak vir Mandela-operaMadiba: The African Opera ŉ Opera wat die lewensverhaal van Nelson Mandela vertel, moes ná drie vertonings sluit weens ŉ tekort aan fondse. ‘Madiba: The African Opera’ het Vrydagaand sy première by die Staatsteater in Pretoria vertoon, maar moes drie dae later sy deure toemaak toe hy nie meer sy akteurs kon bekostig nie. “Dit is as gevolg van ŉ nie-betaling deur die Lotto,” het Unathi Mtirara, vervaardiger van die opera en een van Mandela se kleinneefs, gesê. “Ons wag nog vir hulle om te betaal. Ons kon nie voortgaan terwyl die saak nog nie afgehandel is nie.” Die opera sou eers in Suid-Afrika wys voordat dit in die buiteland sou toer. Die Staatsteater het bevestig dat die vertonings gekanselleer is, maar wou nie besonderhede oor die privaat produksie verskaf nie. Die Nasionale Lotery (Lotto) finansier talle kunsprogramme en liefdadigheidsorganisasies, maar sukkel soms om al die aansoekers te dek. Mandela, Suid-Afrika se eerste swart president, is op 5 Desember 2013 in die ouderdom van 95 oorlede ná ŉ lang siekbed. -SAPA-AFP